एसएमएस अस्पताल में लिवर ट्रांसप्लांट की सुविधा मार्च तक
जयपुर। एसएमएसअस्पताल की धनवन्तरि ओपीडी। यही कोई साढ़े दस बजे थे कि अचानक चिकित्सा मंत्री राजेंद्र राठौड़ निरीक्षण के लिए पहुंच गए। बिना सूचना मंत्री के पहुंचने से परिसर से अस्पताल प्रशासन तक में अफरा-तफरी मच गई। अचानक मंत्री के दौरे ने उन सभी व्यवस्थाओं का ‘सच’ दिखा दिया जो जानकारी देकर दौरा करने पर अस्पताल प्रशासन उन्हें दिखाता रहा है। कई सीनियर डॉक्टरों की अनुपस्थिति, कुछ डॉक्टरों के बिना एप्रीन, एक्सरे मशीन बंद होने पर और भामाशाह स्वास्थ्य योजना के काउंटर्स पर अनट्रेंड स्टाफ होने पर राठौड़ ने प्रबंधन को कड़ी डोज दी। सेहत को लेकर सरकार के दो प्रमुख मुद्दे लिवर ट्रांसप्लांट और भामाशाह स्वास्थ्य योजना को लेकर लापरवाही बरतने पर भी उन्होंने नाराजगी जताई। दौरे के बाद बैठक में राठौड़ ने अस्पताल प्रशासन को हर महीने प्रगति रिपोर्ट विभाग को भेजने को भी कहा। उन्होंने एसएमएस अस्पताल में लिवर ट्रांसप्लांट कराने संबंधी सभी सुविधाएं मार्च पर पूरा करने के लिए अफसरों को कहा। बैठक में एसएमएस मेडिकल कॉलेज प्राचार्य डाॅ. यू.एस. अग्रवाल, संयुक्त सचिव (मेडिकल शिक्षा) डाॅ. एस.पी.सिंह एवं अस्पताल अधीक्षक डॉ.मानप्रकाश शर्मा समेत अन्य अस्पताल के अन्य अफसर मौजूद थे।
यह करना होगा अस्पताल प्रबंधन को
}प्राचार्य एवं अस्पताल अधीक्षक को हफ्ते में एक बार आकस्मिक निरीक्षण करना होगा।
} अतिरिक्त अधीक्षकों एवं उपअधीक्षक हफ्ते में दो बार आउटडोर का आकस्मिक निरीक्षण करेंगे।
} बिना अवकाश अनुपस्थित रहने और समय से पहुंचने वाले डॉक्टरों पर कार्रवाई होगी।
} निर्धारित दिनों में आउटडोर की उपस्थिति सुनिश्चित की जाए।
} रैफर मरीजों की देखभाल के लिए सीनियर डॉक्टरों की आउटडोर में उपस्थिति जरूरी।
} मरीजों की सुविधा के लिए चिकित्सकों के कक्ष के सामने ही ड्यूटी चार्ट चस्पा होगा।
}घर पर मरीजों से फीस का विवरण। अधिक फीस लेने वाले डॉक्टरों पर कार्रवाई होगी।
भामाशाह स्वास्थ्य योजना जन-जन तक पहुंचे
चिकित्सामंत्री ने भामाशाह स्वास्थ्य बीमा योजना के तहत स्वास्थ्य मार्गदर्शकों से योजना के बारे में किये जा रहे प्रचार-प्रसार की जानकारी ली। साथ ही आमजन को योजना के बारे स्पष्ट जानकारी उपलब्ध तथा पात्र भर्ती मरीजों को योजना से जोड़कर कार्यवाही करने के लिए कहा है।
एकभी मरीज का डेटा तैयार नहीं
चिकित्सामंत्री दवा वितरण केन्द्र पर पहुंचे। केंद्र में ऐसा कर्मचारी भी मिला जो दूसरे का परिचय पत्र लेकर बैठा था। एक अन्य दवा काउंटर पर कम्प्यूटर आॅपरेटर ने एक भी मरीज का डाटा तैयार नही किया था। इन अव्यवस्थाओं राठौड़ ने कहा कि ऐसे लापरवाह कर्मचारियों ने अस्पताल का भट्टा बैठा रखा है। राठौड़ ने मरीजों से निशुल्क दवा की उपलब्धता का फीडबैक भी लिया। मरीजों ने दवा काउंटरों के अक्सर बंद रहने की शिकायत भी की।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva